Luettelo televisiosarjan Kolmas kivi auringosta jaksoista
Jaksot > Toinen tuotantokausi (1996–1997)

| # | Alkuperäinen nimi | Suomenkielinen nimi (MTV) | Suomenkielinen nimi (TV5) | Esityspäivä  Yhdysvalloissa | IMDb- linkki |
| --- | --- | --- | --- | --- | --- |
| 2x01 (21) | See Dick Continue to Run: Part 1 | Näkymätön laatikko, osa 1/2 | Dick vastaan Dick, osa 1 | 22.9.1996 | IMDb |
Uusi ylipäällikkö, joka on Dickin kopio, on saapunut ja teljennyt vanhan Dickin kellariin. Solomonit eivät kuitenkaan tiedä, että uusi Dick on Ison Jättipään entinen työntekijä, joka suunnittelee maailman valloittamista. 
| 2x02 (22) | See Dick Continue to Run: Part 2 | Näkymätön laatikko, osa 2/2 | Dick vastaan Dick, osa 2 | 22.9.1996 | IMDb |
Solomonit ovat saaneet tarpeekseen uudesta ylipäälliköstä ja vapauttavat vanhan Dickin kellarista. Samaan aikaan uusi Dick ja Mary ovat treffeillä yläkerrassa. 
| 2x03 (23) | Hotel Dick | Huonepalvelu pelaa | Scifiä ja salaisuuksia | 29.9.1996 | IMDb |
Dick haluaisi kertoa Marylle olevansa avaruusolento. He suuntaavat Clevelandin science fiction -messuille, jossa Dick suunnittelee kertovansa totuuden. Hotellissa Sally tutustuu huonepalveluun. 
| 2x04 (24) | Big Angry Virgin from Outer Space | Iso, vihainen avaruusneitsyt | Vihainen neitsyt | 6.10.1996 | IMDb |
Sallyn ja herra Randellin suhde joutuu koetukselle, kun herra Randell kertoo, että Sally ei ole täydellinen. Sally yrittääkin muuttua paremmaksi naisystäväksi, ainakin omasta mielestään. Harry tekee videon deittipalveluun. August testaa Tommyn uskollisuutta. 
| 2x05 (25) | Much Ado About Dick | Mary on minun! | Salasuhde | 13.10.1996 | IMDb |
Mary haluaa pitää seurustelusuhteensa Dickiin salassa, mitä Dick ei voi ymmärtää. Sally tapaa jälleen konstaapeli Donin ja haluaa ryhtyä poliisiksi. 
| 2x06 (26) | Dick the Vote | Äänestä Harry Solomonia | Pikavauhtia poliitikoksi | 27.10.1996 | IMDb |
Harry joutuu puolivahingossa vaaleihin ehdolle kaupunginvaltuustoon. Dick ei ole perillä demokratian pelisäännöistä ja syyttää Marya väärinäänestämisestä. Harryn vastaehdokas Frank Gansmiller (Al Franken) ei kaihda käyttää likaisia keinoja. 
| 2x07 (27) | Fourth and Dick | Mäyrät vastaan mustangit | Mäyrien ja mustangien taisto | 3.11.1996 | IMDb |
Iso jenkkifutisottelu lähestyy eikä Dick ymmärrä vouhotusta asian ympärillä. Harry saa töitä turvamiehenä pelin ajaksi. Sally tajuaa, että hänellä ei ole ystäviä, joten hän ystävystyy Ninan kanssa. Tommy ihastuu kuoro-ohjaajaan (Brenda Strong). 
| 2x08 (28) | World's Greatest Dick | Neronleimaus | Ylpeä isä | 10.11.1996 | IMDb |
Dick lähettää vastentahtoisen Tommyn huippulahjakkaiden nuorten kouluun. Sally tutustuu baarissa Glenniin (Burke Moses), mutta ei ymmärrä tämän olevan homoseksuaali. Glenn puolestaan luulee Sallya drag queeniksi. Harry harjoittelee taikatemppuja. 
| 2x09 (29) | My Mother the Alien | Yhden soiton sääntö | Lapsellista touhua | 17.11.1996 | IMDb |
Rouva Dubcek tuo pojanpoikansa Solomoneille hoitoon. Sally ei aluksi pidä ideasta, mutta myöhemmin kiintyy lapseen. Muita Solomoneja ärsyttää millaista valtaa lapsella. Mary lähtee matkalle ja antaa akvaariokalansa Dickin hoidettavaksi. 
| 2x10 (30) | Gobble, Gobble, Dick, Dick | Kaikki irti kalkkunasta | Kiitospäivä | 24.11.1996 | IMDb |
Solomonit viettävät ensimmäistä kertaa kiitospäivää. He kutsuvat päivällisvieraiksi Maryn, rouva Dubcekin ja tämän tyttären Vickin (Jan Hooks). Vickilla ja Harrylla on tunteita toisiaan kohtaan. Dickin ja Tommyn välille tulee riitaa, ja Tommy ryntää ulos. 
| 2x11 (31) | Dick Jokes | Huumorimiehiä | Vitsiniekka-Dick | 8.12.1996 | IMDb |
Avaruusolennot pohtivat huumoria. Dick loukkaantuu, koska Mary järjestää varainkeruutilaisuuden eikä häntä ole pyydetty juontajaksi. Harry suree kadotettua takkiaan, ja Sally rakentaa lisätilaa kengilleen. 
| 2x12 (32) | Jolly Old St. Dick | Jouluaaton aatto | Dick joulumielellä | 15.12.1996 | IMDb |
Solomonit valmistautuvat ensimmäiseen jouluunsa maapallolla. Dick on alussa innoissaan, mutta joulumieli katoaa, kun poliisi takavarikoi hänen moottorisahansa. Harry ja Sally saavat töitä ostoskeskuksesta. 
| 2x13 (33) | Proud Dick | Periaatteen mies | Dick ylpeilee | 5.1.1997 | IMDb |
Dick ottaa lopputilin yliopistolta koska ei saa haluamaansa pysäköintipaikkaa ja päätyy työskentelemään pikaruokalaan. Harry menettää muistinsa ja kauhistuu kun saa tietää muiden olevan avaruusolentoja. 
| 2x14 (34) | Romeo & Juliet & Dick | Romeo ja Julia ja Dick | Romeo ja Julia | 12.1.1997 | IMDb |
Tommy ilmoittaa Dickin Romeo ja Julia -koulunäytelmän ohjaajaksi, koska Tommy haluaisi näytellä pääosaa Augustin kanssa, mutta päätyykin lopulta kulissiapulaiseksi. Mary on ongelmissa maksamattomien parkkisakkojen vuoksi, ja konstaapeli Don suostuu auttamaan häntä. Harry joutuu esittämään rouva Dubcekia vanhojen ystävien tullessa kylään. 
| 2x15 (35) | Guilty As Dick | Häntä hellikäämme | Sietämätön potilas | 2.2.1997 | IMDb |
Dick nyrjäyttää nilkkansa auttaessaan Marya. Mary tuntee syyllisyyttä ja alkaa passamaan Dickiä, kuten muutkin Solomonit, jolloin Dick tajuaa mitä hyötyä tilanteesta on. Harrylla ei ole omaa huonetta, joten hän rakentaa puumajan. Tommy myy suklaata kerätäkseen rahaa koulun bändin matkaa varten. 
| 2x16 (36) | Dick on One Knee | Naimakaupat | Häähuumaa | 16.2.1997 | IMDb |
Sally tapaa ranskalaisen Michelin (Jim Pirri), joka haluaa hänen kanssaan naimisiin ja on valmis maksamaan hyvät myötäjäisetkin. Solomonit alkavat valmistella häitä, mutta Maryn mielestä asiat etenevät liian nopeasti. Tommy osoittaa taitonsa kukkien kanssa. 
| 2x17 (37) | Same Old Song and Dick | Vaaran merkit | Väljähtänyt lempi | 9.3.1997 | IMDb |
Uutuudenviehätys on kadonnut Dickin ja Maryn parisuhteesta, ja Dick yrittää saada kipinää takaisin. Sally ja Harry vaihtavat työtehtäviä keskenään. Tommya ärsyttää Augustin täydellisyys. 
| 2x18 (38) | I Brake for Dick | Kurre parka | Tunnontuskia | 16.3.1997 | IMDb |
Dick törmää autollaan maaoravaan ja päättää ryhtyä eläintensuojelijaksi. Lisäksi kaikkien Solomonien on ryhdyttävä kasvissyöjiksi ja poistettava asunnosta kaikki eläimistä tehdyt esineet. Augustin ja Tommyn koulun kevättanssit lähestyvät. Harry harjoittelee partiotaitoja. 
| 2x19 (39) | Dick Behaving Badly | Miehekästä menoa | Tossun alta tosimieheksi | 23.3.1997 | IMDb |
Dick tajuaa olevansa Maryn tossun alla ja pyytää Harrya opettamaan häntä olemaan ”tosimies”. Tommy ja Sally pelaavat kuumeisesti Monopolya. 
| 2x20 (40) | Dickmalion | Piiri pieni pyörii | Pakko päästä piireihin | 13.4.1997 | IMDb |
Mary haluaa epätoivoisesti päästä Rutherfordin seurapiireihin eikä Dick voi ymmärtää miksi. Dickin ansiosta Marylle tarjoutuu kuitenkin tilaisuus päästä arvostetun klubin jäseneksi. Tommy tapaa koulussa viehättävän tytön Lornan (Linda Cardellini). Sally ja Harry pitävät nyrkkeilyn katsomisesta, joten päättävät harjoitella sitä kahdestaan. 
| 2x21 (41) | Sensitive Dick | Herkkyyden asialla | – | 27.4.1997 | IMDb |
Opiskelijat tekevät valituksen Dickistä ja koska häntä pidetään tunteettomana, hän joutuu hoitoon. Rouva Dubcekin tyttären Vickin luokkakokous järjestetään kaupungissa ja tämä pyytää Harrya seuralaisekseen. Sally pyytää konstaapeli Donia opettamaan Tommya ajamaan tämän partioautolla. 
| 2x22 (42) | Will Work for Dick | Sisäinen haku | – | 4.5.1997 | IMDb |
Nina ei suostu enää työskentelemään Dickille, joten Dick palkkaa Harryn uudeksi assistentikseen. Sally kaipaa lapsuutta, jota hänellä ei ikinä ollut, ja osallistuu lasten balettitunneille. 
| 2x23 (43) | Fifteen Minutes of Dick | 15 minuutin tähdenlento | Hetki kuuluisuutta | 11.5.1997 | IMDb |
Kun julkkis Mark Hamill vie Solomonien pöydän ravintolassa ja Sally nousee puolustamaan oikeuksiaan, Sallysta tulee paikallinen sankari, josta kaikki lehdet kirjoittavat. Dick on kateellinen Sallyn saamasta huomiosta. 
| 2x24 (44) | Dick and the Single Girl | Takaa-ajettu | Dick ja sinkkutyttö | 11.5.1997 | IMDb |
Hiljainen ja älykäs kirjastonhoitaja Sonja (Christine Baranski) ihastuu Dickiin ja alkaa piirittämään tätä. Donille selviää, että Sally pitää hänestä vain univormun takia. Harry ja Tommy kirjoittavat uutta jaksoa Salaisiin kansioihin. 
| 2x25 (45) | A Nightmare on Dick Street: Part 1 | Painajainen Dick Streetillä, osa 1/2 | Painajainen, osa 1 | 18.5.1997 | IMDb |
Mary aikoo lähteä vuodeksi opintomatkalle Borneoon. Dick ei pidä ajatuksesta ja miettii kosivansa häntä. Ahdistunut Dick näkee ensimmäistä kertaa painajaisunta ja avaruusolennot luulevat hänen menettäneen järkensä. Myöhemmin myös Sally näkee painajaisia. Huolestuneet avaruusolennot ottavat yhteyttä Isoon Jättipäähän ja pyytävät tehtävän keskeytystä ja välitöntä palaamista kotiplaneetalle. 
| 2x26 (46) | A Nightmare on Dick Street: Part 2 | Painajainen Dick Streetillä, osa 2/2 | Painajainen, osa 2 | 18.5.1997 | IMDb |
Dick ja Sally ovat jälleen järjissään, mutta heille kerrotaan että tutkimusretki maapallolla päättyy ja heidän täytyy palata kotiplaneetalleen. Dick päättää kuitenkin jäädä Maahan Maryn luokse ja kosii tätä. Pian Dick tajuaa, että avaruusolennot eivät olleet sekaisin vaan he näkivät vain painajaisunta. Hän kuitenkin pelkää, että väärinkäsityksen vuoksi muut ovat jo ehtineet lähteä Maasta.